Folklore (Taylor Swiftin albumi)

Folklore (tyyliteltynä pienaakkosin) on yhdysvaltalaisen laulaja-lauluntekijä Taylor Swiftin kahdeksas studioalbumi, joka julkaistiin 24. heinäkuuta 2020. Albumista tiedotettiin vain muutama tunti ennen sen julkaisua.

Folklore poikkeaa tyyliltään Swiftin aiemmasta tuotannosta, sillä kappaleet ovat tyyliltään indie pop- ja folkmusiikkia. Myös kappaleiden teemat ovat Swiftin aiemmalle tuotannolle poikkeuksellisesti pääosin fiktiivisiä. Albumi nousi listaykköseksi muun muassa Yhdysvalloissa ja Suomessa. Se on saanut useimmissa kritiikeissä erinomaiset arvostelut, ja se voitti vuoden albumin Grammy-palkinnon.

Taustaa
Swift oli säveltänyt ja levyttänyt musiikkia koronaviruskaranteenin aikana. Hän sanoi Instagram-julkaisussa albumin sanoitusten perustuvan fiktiivisiin tarinoihin, hänen omiin kokemuksiinsa ja hänen tuntemiensa ihmisten elämään. Albumin kappaleet ovat indie pop- ja folkmusiikkia. Niitä on verrattu useissa kritiikeissä The National -yhtyeen tuotantoon.

Swift teki yhteistyötä The National -yhtyeen Aaron Dessnerin kanssa. Swift kirjoitti ja tuotti suurimman osan kappaleista Dessnerin kanssa. Jack Antonoff osallistui useamman kappaleen säveltämiseen ja tuottamiseen. Swift sävelsi lisäksi kaksi kappaletta William Boweryn kanssa. William Bowery on salanimi, ja säveltäjän henkilöllisyys ei ollut aluksi tiedossa. Swift paljasti marraskuussa 2020, että Bowery oli silloinen hänen elämänkumppaninsa, näyttelijä Joe Alwyn.

Bon Iver -yhtye vierailee kappaleella ”Exile”. Sen laulaja Justin Vernon osallistui kappaleen tekemiseen. 

Teemat
Kappaleissa käsitellään muun muassa erilaisten ihmisten elämäntarinoita, rakkautta, eroa, pettämistä, alkoholismia, katumusta ja lapsuuden kokemuksia. Useiden kappaleiden tarinat liittyvät toisiinsa, esimerkiksi kappaleet ”Cardigan”, ”August” ja ”Betty” kertovat nuorten kolmoisdraamasta eri osapuolten näkökulmista. Useimmat Folklore-albumin kappaleista ovat fiktiivisiä, toisin kuin Swiftin muut kappaleet hänen aiemmilla albumeillaan. Swift kirjoitti aiemmassa tuotannossaan enimmäkseen omasta elämästään. 

Swiftin ja Bon Iverin duetossa ”Exile” käsitellään rikki mennyttä ihmissuhdetta ja eroa molempien osapuolten näkökulmasta. ”Illicit Affairs” on tarina salasuhteesta. Kappale ”Seven” kertoo lapsuusajan ystävyydestä ja viattomuudesta. Kappaleessa ”This Is Me Trying” käsitellään muun muassa riittämättömyyden tunnetta, katumusta, alkoholismia ja halua pysyä kuivilla.

”Epiphany” kertoo sodasta ja koronaviruspandemiasta. Swift vertaa kappaleessa sotilaiden sodassa tekemiä uhrauksia lääkäreiden ja sairaanhoitajien taisteluun pandemiaa vastaan. Kappale pohjautuu osittain Swiftin isoisän kokemuksiin toisessa maailmansodassa.

”The Last Great American Dynasty” on tositarina paheksutusta seurapiirinaisesta Rebekah Harknessista, joka asui Watch Hillissä Rhode Islandilla talossa, jonka Swift myöhemmin on omistanut. Harkness oli keskiluokkainen nainen, joka nai Standard Oil -yhtiön perijän Bill Harknessin ja perusti oman balettiseuran. Harkness käytti paljon rahaa juhlintaan ja sai huonon maineen seurapiireissä. Swift vertaa laulussa omaa elämäänsä ja mainettaan Harknessiin.

”Invisible String” on rakkauslaulu. Kappaleessa puhutaan näkymättömästä siteestä sielunkumppaneiden väleillä. Kappale kertoo Swiftin suhteesta Joe Alwyniin, ja siinä on paljon viittauksia hänen elämäänsä ja aiempaan musiikkiinsa. Swift viittaa laulussa myös entiseen poikaystäväänsä Joe Jonasiin, jonka kanssa hän on hyvissä väleissä. Myös kappale ”Peace” kertoo Swiftin omasta elämästä.

Julkaisu
Albumi oli yllätysjulkaisu, sillä sen julkaisusta tiedotettiin vain muutama tunti etukäteen. Swift julkaisi samaan aikaan albumin kanssa musiikkivideon kappaleelle ”Cardigan”.

Albumin Deluxe edition -painoksessa on yksi bonuskappale, ”The Lakes”. Deluxe edition oli aluksi saatavilla vain fyysisenä julkaisuna Swiftin verkkosivujen kautta. Viikon ajan Swift myi siitä erikoisversioita, joissa on poikkeava kansitaide. Deluxe edition julkaistiin suoratoistopalveluissa elokuussa 2020.

Swift julkaisi suoratoistopalveluissa myös useamman EP:n, jotka sisältävät Folklore-albumin kappaleita teemoittain ryhmiteltyinä. Julkaisujen nimet ovat Folklore: The Escapism Chapter, Folklore: The Sleepless Nights Chapter, Folklore: The Saltbox House Chapter ja Folklore: The Yeah I Showed Up at Your Party Chapter.

Albumin kansikuvat ja muut promokuvat on ottanut valokuvaaja Beth Garrabrand.

Singlet
Albumin ensimmäinen single oli ”Cardigan”. Kappale nousi Yhdysvalloissa suoraan singlelistan kärkeen. Swiftistä tuli samalla ensimmäinen artisti, joka sai albumi- ja singlelistan ykkössijat ensimmäisellä viikolla. Albumin seuraavina radiosingleinä julkaistiin kappaleet ”Exile” ja ”Betty”. Kappale ”The 1” julkaistiin singlenä Saksassa.

Kappaleen ”The Lakes” alkuperäinen versio julkaistiin promosinglenä albumin ensimmäisenä vuosipäivänä 24. heinäkuuta 2021. Kappale julkaistiin lisäksi vinyylisinglenä levykauppoja tukevassa Record Store Day -kampanjassa vuonna 2022.

Livealbumi ja videojulkaisu

Swift, Dessner ja Antonoff esittivät albumin kaikki kappaleet livenä Dessnerin kotistudiolla (Long Pond Studio) marraskuussa. Justin Vernon esiintyy kappaleella ”Exile”. Esitys kuvattiin ja julkaistiin Disney+-palvelussa nimellä Folklore: The Long Pond Studio Sessions. Videolla Swift, Dessner ja Antonoff puhuvat myös albumin teosta. Swift paljasti julkaisussa, että salanimen William Bowery takana on Joe Alwyn. Esityksen kappaleet julkaistiin samannimisenä livealbumina suoratoistopalveluissa. Livealbumi julkaistiin LP:nä kevään 2023 Record Store Day -kampanjassa. Record Store Day on pieniä levykauppoja tukeva kampanja, jossa myydään rajoitettuja painoksia vinyylejä.

Sisaralbumi

Swift julkaisi albumin Evermore joulukuussa 2020. Albumi on samantyylinen kuin Folklore, ja Swift on kuvaillut sitä Folkloren sisaralbumiksi. Hän on tehnyt Evermore-albumilla yhteistyötä Aaron Dessnerin, Justin Vernonin ja useiden muiden samojen ihmisten kanssa kuin Folklorella.

Kaupallinen menestys
Folklore nousi Yhdysvalloissa Billboard 200 -albumilistan ykköseksi. Ensimmäinen single ”Cardigan” nousi samalla viikolla singlelistan kärkeen. Swift oli ensimmäinen artisti, jolla oli albumi ja single listaykkösinä ensimmäisellä listaviikolla. Albumia oli myyty vuoden 2020 loppuun mennessä Yhdysvalloissa 1,28 miljoonaa kappaletta. Se oli vuoden myydyin albumi. Albumi on sittemmin myynyt Yhdysvalloissa kaksinkertaista platinaa.

Suomessa Folklore nousi virallisen albumilistan kärkisijalle. Se on ensimmäinen listan kärkeen noussut Swiftin albumi. Albumi on sittemmin saanut Suomessa kultalevyn sertifikaatin.

Albumi oli listaykkösenä myös Isossa-Britanniassa, Kanadassa, Australiassa, Uudessa-Seelannissa, Norjassa ja useissa muissa maissa. Se on myynyt moninkertaista platinaa muun muassa Australiassa, Uudessa-Seelannissa ja Kanadassa.

Albumia kuunneltiin Apple Musicissa ensimmäisen vuorokauden aikana enemmän kuin mitään muuta albumia aiemmin. Spotifyssa se oli eniten kuunneltu naisartistin albumi.

Arvostelut
Folklore sai useissa arvosteluissa erinomaista palautetta. Arvioita keräävällä Metacritic-sivustolla albumin pisteet ovat 88/100 27 arvostelun perusteella. Albumi sai viisi tähteä muun muassa The Guardianin ja The Daily Telegraphin sivustoilla, neljä ja puoli tähteä Rolling Stone -lehden arvostelussa ja neljä tähteä Helsingin Sanomien arvostelussa.

Palkinnot ja ehdokkuudet
Swift sai albumista vuonna 2021 viisi Grammy-palkintoehdokkuutta. Folklore voitti vuoden albumin Grammy-palkinnon. Se oli ehdolla myös parhaaksi popalbumiksi. Kappale ”Exile” oli ehdolla parhaaksi pop-duo/ryhmäesitykseksi ja kappale ”Cardigan” vuoden laulun sekä parhaan sooloesityksen palkintojen saajaksi.

Swift sai neljä palkintoehdokkuutta American Music Awards -gaalassa. Hän voitti vuoden artistin, naispuolisen poprockartistin ja musiikkivideon palkinnot ja oli ehdolla parhaan albumin palkinnon voittajaksi. Folklore oli ehdolla vuoden albumiksi People’s Choice Awards -gaalassa.

 Kappaleet 

 Kaikki kappaleet on tyyliteltynä pienaakkosin.

Kokoonpano

Muusikot ja tuottajat
 Taylor Swift – laulu, sävellys, tuotanto 
 Aaron Dessner –  tuotanto , sävellys , piano , akustinen kitara , sähkökitara , rumpujen ohjelmointi , mellotron , OP-1 , syntetisaattori , rytmisoittimet , basso , syntetisaattori , slide-kitara , koskettimet , high string -kitara , äänitys , borduna 
 Bryce Dessner – orkesterisovitus 
 Thomas Bartlett – syntetisaattori , OP-1 , äänitys
 Jason Treuting – rytmisoittimet 
 Yuki Numata Resnick – alttoviulu , viulu 
 Benjamin Lanz – modulaarisyntetisaattori 
 Dave Nelson – pasuuna 
 James McAlister – rumpujen ohjelmointi , biitin ohjelmointi , syntetisaattori , käsiperkussiot , rummut 
 Clarice Jensen – sello 
 Rob Moose – orkesterisovitus , viulu , alttoviulu 
 JT Bates – rummut 
 Justin Vernon – laulu , sävellys , pulssi 
 Joe Alwyn – sävellys , tuotanto 
 Jack Antonoff –  tuotanto , sävellys , rummut , rytmisoittimet , ohjelmointi , sähkökitara , koskettimet , piano , basso, taustalaulu , akustinen kitara , B3 , sähköurut , mellotron 
 Evan Smith –  saksofoni , koskettimet , ohjelmointi , huilu , sähkökitara , harmonikka , taustalaulu , klarinetti , basso 
 Bobby Hawk – jouset 
 Bryan Devendorf – rumpujen ohjelmointi 
 Jonathan Low – kosketinbasso 
 Mikey Freedom Hart – pedal steel -kitara , mellotron , Wurlitzer , cembalo , vibrafoni , sähkökitara 
 Kyle Resnick – trumpetti 
 Josh Kaufman – huuliharppu , sähkökitara , lap steel -kitara 

Äänitys ja miksaus

 Jonathan Low – äänitys , miksaus 
 Aaron Dessner – äänitys  , ylimääräinen äänitys 
 Laura Sisk – äänitys  , laulun äänitys 
 Jack Antonoff – äänitys  
 Bella Blasko – ylimääräinen äänitys 
 Justin Vernon – laulun äänitys 
 John Rooney – avustava äänisuunnittelu 
 Jon Sher – avustava äänisuunnittelu 
 Serban Ghenea – miksaus 
 John Hanes – miksauksen äänisuunnittelu 
 Randy Merrill – masterointi 

Ylimääräinen instrumenttien äänitys

 Kyle Resnick – alttoviulun äänitys , viulun äänitys 
 Bella Blasko – modular synthin äänitys 
 Lorenzo Wolff – jousien äänitys 
 Mike Williams – jousien äänitys 
 Jon Gautier – jousien äänitys 
 Benjamin Lanz – pasuunan äänitys 

Folklore-albumin kansilehti

Listasijoitukset
Viikottaiset listat
Maa ja listaKorkeinsijoitus Alankomaat (Album Top 100)2 Argentiina (CAPIF)1 Australia (ARIA Charts)1 Belgia (Ultratop Flanders)1 Belgia (Ultratop Wallonia)3 Espanja (PROMUSICAE)2 Etelä-Korea (Gaon Chart) 27 Irlanti (IRMA)1 Islanti (Tónlistinn)TÓNLISTINN – PLÖTUR - Vika 31 – 24. til 30. júlí 2020. Plötutíðindi, 30.7.2020.8 Iso-Britannia (OCC, Britannian albumilista)1 Italia (FIMI)8 Itävalta (Ö3 Austria)2 Japani (Billboard Japan) (japaniksi, englanniksi)8 Japani (Oricon)10 Kanada (Canadian Albums Chart)1 Kreikka (IFPI) (kreikaksi, englanniksi)1 Kroatia (HDU, ulkomaiset albumit)2 Liettua (AGATA)3 Norja (VG-lista) 1 Portugali (AFP)2 Puola (ZPAV) (puolaksi, englanniksi)8 Ranska (SNEP)12 Ruotsi (Sverigetopplistan3 Saksa (Gfk, Offizielle Top 100) 5 Skotlanti (OCC)2 Slovakia (ČNS IFPI)4 Suomi (Suomen virallinen lista)1 Sveitsi (Hitparade) 1 Tanska (Hitlisten)1 Tsekki (ČNS IFPI)1 Unkari (Mahasz)7 Uruguay (CUD)1 Uusi-Seelanti (Recorded Music NZ)1 Viro1 Yhdysvallat (Billboard 200)1

Vuoden lopun listat
2020Maa ja listaKorkein sija Alankomaat (Album Top 100)46 Australia (ARIA Charts)2 Belgia (Ultratop Flanders)30 Espanja (PROMUSICAE)52 Irlanti (IRMA)7 Iso-Britannia (Britannian albumilista)12 Itävalta (Ö3 Austria)63 Kanada (Canadian Albums Chart)9 Kroatia (HDU, ulkomaiset albumit)34 Norja (VG-lista)27 Portugali (AFP)53 Saksa (Gfk)89 Sveitsi (Hitparade)70 Tanska (Hitlisten)36 Uusi-Seelanti (Recorded Music NZ)8 Yhdysvallat (Billboard 200)5 Yhdysvallat (Billboard, alternativealbumit)1

2021Maa ja listaKorkein sija Alankomaat (Album Top 100)100 Australia (ARIA Charts)20 Belgia (Ultratop Flanders)49 Espanja (PROMUSICAE)70 Irlanti (IRMA)18 Iso-Britannia (Britannian albumilista)38 Kanada (Canadian Albums Chart)14 Portugali (AFP)80 Tanska (Hitlisten)56 Uusi-Seelanti (Recorded Music NZ)27 Yhdysvallat (Billboard 200)12 Yhdysvallat (Billboard, alternativealbumit)2

2022Maa ja listaKorkein sija Alankomaat (Album Top 100)100 Australia (ARIA Charts) 25 Belgia (Ultratop Flanders)49 Espanja (PROMUSICAE)69 Iso-Britannia (Britannian albumilista)30 Kanada (Canadian Albums Chart)30 Kroatia (HDU, ulkomaiset albumit)38 Portugali (AFP)85 Tanska (Hitlisten)93 Yhdysvallat (Billboard 200)41 Yhdysvallat (Billboard, alternativealbumit)2

2023Maa ja listaKorkein sija Alankomaat (Album Top 100)23 Australia (ARIA Charts)12 Belgia (Ultratop Flanders)18 Belgia (Ultratop Wallonia)178 Iso-Britannia (Britannian albumilista)13 Itävalta (Ö3 Austria)32 Kanada (Canadian Albums Chart)13 Portugali (AFP)21 Ruotsi (Sverigetopplistan)76 Saksa (GfK) 41 Tanska (Hitlisten) 51 Unkari (Mahasz)82 Uusi-Seelanti (Recorded Music NZ)12 Yhdysvallat (Billboard 200)12 Yhdysvallat (Billboard, alternativealbumit)1

2024Maa ja listaKorkein sija Alankomaat (Album Top 100)26 Australia (ARIA Charts)11 Belgia (Ultratop Flanders)13 Belgia (Ultratop Wallonia)110 Islanti (Tónlistinn)99 Iso-Britannia (Britannian albumilista)19 Itävalta (Ö3 Austria)12 Portugali (AFP)11 Ruotsi (Sverigetopplistan)64 Saksa (GfK) 41 Sveitsi (Hitparade)95 Tanska (Hitlisten) 47 Yhdysvallat (Billboard 200)14 Yhdysvallat (Billboard, alternativealbumit)4Global Albums (IFPI)17

Myyntipalkinnot
Maa SertifikaattiMyöntäjä Australia 3x platinaa Australian Recording Industry Association Belgia kultaa Belgian Entertainment Association Espanja kultaa Productores de Música de España Iso-Britannia 2x platinaa British Phonographic Industry Italia platinaa Federazione Industria Musicale Italiana Itävalta platinaa IFPI Austria Kanada 6x platinaa Music Canada Norja  platinaa IFPI Norge Portugali kultaa Associação Fonográfica Portuguesa Puola 2x platinaa Związek Producentów Audio Video Ranska platinaa Syndicat National de l’Édition Phonographique Saksa kultaa Bundesverband Musikindustrie Singapore kultaa Recording Industry Association Singapore Suomi kultaa Musiikkituottajat (IFPI Finland) Sveitsi kultaa IFPI Schweiz Tanska platinaa IFPI Danmark Uusi-Seelanti 4x platinaa Recorded Music NZ Yhdysvallat 2x platinaa Recording Industry Association of America

Huomioita

 Lähteet 

 Aiheesta muualla 
 Folklore AllMusic-sivustolla
 Folklore Discogs-sivustolla

Luokka:78.83 Folk, country
Luokka:Taylor Swiftin albumit
Luokka:Vuoden 2020 albumit
Luokka:Yhdysvaltalaiset folkalbumit
Luokka:Yhdysvaltalaiset indie pop -albumit
Luokka:Grammy-palkitut albumit
Luokka:Jack Antonoffin tuottamat albumit
Luokka:Aaron Dessnerin tuottamat albumit